इस फिल्‍म की अहमियत भोजपुरी सिने इंडस्‍ट्री के लिए बहुत अधिक है, तभी तो दिनेशलाल यादव निरहुआ जैसे कलाकार ने इसे बनाने की हिम्‍मत दिखाई। वे इंडस्‍ट्री को समझते हैं। वे ऐसे शख्‍स हैं, जो भोजपुरी सिनेमा इंडस्‍ट्री की तरक्‍की के लिए अच्‍छे प्रोजेक्‍ट को प्रमोट करते हैं। उसमें पैसे लगाते हैं। फिल्‍म की कहानी और प्‍लॉटिंग इतनी दमदार है कि उन्‍होंने इसको बनाने की ठानी और मैंने उनकी वजह से एक बार में ‘बॉर्डर’ के लिए हामी भर दी । उल्लेखनीय है कि लेखक निर्देशक संतोष मिश्रा की बॉर्डर के निर्माता है प्रवेश लाल यादव । कार्यकारी निर्माता हैं हरिकेश यादव व प्रोडक्शन कंट्रोलर है राजेश भगत और प्रचारक हैं उदय भगत और रंजन सिन्हा । फ़िल्म में जुबली स्टार निरहुआ , यू ट्यूब क्वीन आम्रपाली दुबे सहित भोजपुरी जगत के नामचीन कलाकारों की फौज है ।